Aðgengi að ruslatunnum hefur verið gott í desember og er sorphirða á áætlun . Unnið verður stíft fram að jólum og milli jóla og nýárs við að losa tunnur í Garðabæ og er mikilvægt að greiða götu starfsfólks við sorphirðustörf með snjómokstri og hálkuvörnum ef svo ber undir . Aðgengi að ruslatunnum hefur verið gott í desember og er sorphirða á áætlun . Unnið verður stíft fram að jólum og milli jóla og nýárs við að losa tunnur í Garðabæ og er mikilvægt að greiða götu starfsfólks við sorphirðustörf með snjómokstri og hálkuvörnum ef svo ber undir . Ganga þarf vel frá tunnum á þessum árstíma og gæta þess að umframúrgangur um hátíðirnar tefji ekki fyrir hirðu . Magn úrgangs eykst alltaf verulega í desember og eru íbúar hvattir til að flokka það sem til fellur eins og mögulegt er . Benda má á að ávallt er hægt að skila gleri , pappírs - og plastefnum til endurvinnslu í grendargáma . Staðsetningu grenndargáma í Garðabæ má sjá á kortavefnum . Smellt er á " Hagnýtar upplýsingar " og svo hakað í " Grenndargámar " . Þá er sérstaklega minnt á plastflokkun um hátíðarnar . Á síðasta ári var tekinn í notkun nýr búnaður í móttöku - og flokkunarstöð SORPU sem auðveldar flokkun á plasti til endurvinnslu . Garðbæingar geta þannig sett hreint plast í lokuðum plastpoka í sorptunnuna ( orkutunnuna ) og SORPA flokkar það vélrænt frá öðrum úrgangi og kemur til endurvinnslu . Tækjabúnaðurinn metur eðlisþyngd plastsins og blæs pokum með flokkuðu plasti frá öðrum úrgangi .